open-index/open-wikipedia-markdown huggingface dataset:
OpenSUSE

**openSUSE**, friaa *SUSE Linux* und *SuSE Linux Professional*, is a Linux-Distribution vo da SUSE Linux GmbH. Se wead bsondas in Deitschland oft ogwendt. As Augnmeak vo de Entwickla liegt drauf, a stabils und nutzafreindligs Betriebssystem fia a broade Zuigruppn fia Desktop und Server z schoffa.

## Beleg


## Literatua
* Sascha Kersken: *SUSE Linux 10.x – Das umfassende Handbuch. Inkl. SUSE Linux 10.1 auf DVD*, Galileo Press GmbH, Bonn 2006, ISBN 978-3-89842-728-9.
* Stefanie Teufel: *Jetzt lerne ich openSUSE 10.3*, Verlag Markt und Technik, München 2007, ISBN 978-3827242464.
* Dieter Thalmayr: *OpenSUSE 11: Erfolgreich einsetzen von Installation bis Netzwerk & Desktop*, Addison Wesley in Pearson Education Deutschland, München, voraussichtlich Mai 2008, ISBN 978-3827326621.

## Im Netz

* openSUSE.org Webseitn vom openSUSE Projekt
* openSUSE Produktseitn vo Novell
* deitsches inoffiziäs OpenSuSE-Wiki
* Dateischirmbuidl vo openSUSE 11.0
Nahwa

**Nahwa** (arabisch ) is a Deafi, des zum Emirat Schardscha gheat, des wieda a Teu vu de Vareinigtn Arabischn Emirate is. S'Bsundane an dem Deafi is, dasss komplett vu am zum Oman ghearadn Gebiet umgem is, des wos Madha () hoaßt und des wieda gaunz vu de Vareingtn Arabischn Emirate umgem is. Des hoaßt, dass Nahwa ane vu de wening Exklavn zweita Oadnung is.

Nahwa liegt ungefäa ocht Kilometa westlich vu Neu-Madha und is vu duat aus auf ana ned befestigtn Stroßn erreichboa. Es gibt duat a Kraunknhaus und a modeane Polizeistazion und insgesaumt ziaka 40 Haisa. Nahwa liegt in da Mittn vu Beaggüpfin und teud si in an Oid-Nahwa und a Nei-Nahwa. S'oide Nahwa liegt westlich vum neichn Nahwa, is üwa a schlechte und dreckige Pistn aufoahboa und äama wia s'neiche Nahwa. Obwoi d'Log vu Nahwa strategisch gscheid unguad is, kimmt am Nahwa bessa entwückid via wia s'omanische Madha, des ziemli laa wiakt.

## Im Netz
*a Koatn mit Nahwa 
*Infoamazionen, Satellitn- und aundare Büidln vu und üwa Nahwa
Earthworm Jim

Da **Earthworm Jim** is a 1994 vom Doug TenNapel dafundena Videospuihöd. Er is a Regenwurm dem auf da Flucht vo an Kraana a Raumanzug aufn Schädl gschnoizt is. Seine bestn Spezl han da Peter Puppy (Pieta Pappi), a klans Huntsgripe der bei Schmerz zu ana Oat Percht wiad und da Snot, a lebendiga Rotzbotzn. Da Jim is in de Princess-Whats-her-name vaschossn und muas se zwamoi rettn.

Vo Earthworm Jim hods insgesomt 4 Teile gem, Earthworm Jim, Earthworm Jim 2, Earthworm Jim 3D und as Earthworm Jim Menace 2 Galaxy. Letztare zwoa han oba a recht a Schmoan gwen und hom si a ned wirklich guad vakaft.

2008 is vom Doug Tennapel a neicher Earthworm Jim Teil okindigt woan vo dem oba nu koane Infos vaeffentlicht woan han.
Huanaus

A **Huanaus**, **Huanissn** (*Vespa crabro*, dt.: **Hornisse**) is a Spychere vo da Famülie Foitnwepsn. Eana Stache is um a Stickl lenga ois wia bei Impn oda Wepsn, olladins is eana Gift ned schlimma ois wia des sejj. Es wead vamuat, dass da Wiakstoff Acetylcholin fia den grässan Schmeaz beim Huanausstich vaantwoatlich is. De Giftkonzentration is sogor gringa ois bei de Impn, drozdem kennans füa Allergika recht gfährlich wean. De Legendn "Drei Hornissen töten einen Menschen, Sieben ein Pferd", stimmd noch de deazeitign Eakenntnis ned.. Fuadan komma de Viecher mitn Fliang.

## Beleg


## Im Netz

Ois iwa Huanausa auf www.hornissenschutz.de
Age of Empires

**Age Of Empires** a Computerspüll vo 1997. Brogrammiad is woan vo Microsoft.

## Brinzip
Da Spülla mou se in Ofang a Kuldua aussoucha, mid deara weja spülln mächd. Do giz insgesamd zwülfe:
* Osdasiaddische: *Chosonen, Shang, Yamato*
* Mesoboddámische: *Babylonia, Persa, Hethita*
* Egibdische: *Egibda, Sumeara, Assyria*
* Griachische: *Griachn, Minoa, Fenizia*
Normalaweis fangd s'Spüll in da Altschdeinzeid oo. Ma hod a Händ voll Doafbewohna und a Doafzendrum. Ejamol fang ma aa schbeda oo oda mid meara Heisln oda meara Leid.

## Schpüllfolaaf
### Rohstoffe
Es git fia Rohstoffe: Hoiz, Essn, Stoana und Goid. In Ofang braucht má sched á Holz und äbbs zun Essn. Dasmá des grejgd, mou má mid seine Doáfbewohná in Wold gej und Báámá umhaun bzw. má jogt Fejchá, de wej umánandárännánd odá má zupft Biádln vo Buschád owá odá má fangd se Fisch, wänn á Wossá do is. Schbedá kammá se áá an Bauánhof baun. Stoiná und á Gold grejgt má, wemmás mid'n Pickl obaud.

### Zeidaldá
Wemmá bestimmde Voraussezungán eáfülld, nchád kammá in s'naxde Zeidaldá kemmá. Do davo giz viare: Altsteinzeit, Jungsteinzeid, Bronzezeid, Eisnzeid.

### Heisln und Leid
Doáfbewohná kinnánd Heisln baun. Wos fiá Heisln dasmá baun kann, kimmd drááf oo, in wechán Zeidaldá dasmá is. In dene Heisln kammá nachád Leid mocha oda irgánd án Zeig erfoáschn und fobessán. Wos fiá Leid dasmá baun kann, hängd davo oo, wosmá fiá á Kultuá hod und in wos fiá án Zeidalddá dasmá is.

### Wej má gwinngá kann
Do giz drei Meglichkeidn: Endweda, ma haud án andán zamm, das allse hi is, odá má Baud á Weltwundá und schaud, dass eám da andá 2000 Joar (in echd á fiádlde Stund) ned zammhaud, oda ma schaud, dasmá alle Artefakte (Holzkistn mid Rádln) iwánimmd un 2000 Joar hold. Wemmá á Kampagne mochd, nachad moumá hold des Züll vo deára Kampagne daroichá.

## Iwasichd iwa Heisln
De Heisln giz alle:
Pontigo

**Pontigo** (Hochdeitsch: **St. Pantaleon**) is a Gmoa im owaestaraichischn Innviadl, im Grichtsbezirk Mattighofa, im Bezirk Braunau om Inn, mid 3.063 Aiwona (2016).

## Gschicht
Said da Grindung vom Herzogtum Bayan is da Ort bis 1780 boarisch gwesn und is noch 'm Friedn vo Teschen mid 'm Innviadl (domois *Innbaian*) z' Estaraich kemma. Wärnd da naoleonischn Kriag is wieda kurz boarisch gwesn und hod ob 1814 entgüitig z' owaestaraich ghert.

## Geografie
Pontigo liegd auf  im Innviadl. D' Ausdenung betrogd vo Nord noch Süd 7,5&nbsp;km, vo West noch ost 5,7&nbsp;km. De Gsomtflächn betrogt 18,2&nbsp;km². 23,6 % vo da Flächn san bewoidet, 63,7 % vo da Flächn san londwirtschoftlich gnuzzt. Da klooane, owa durch soai Log in ooana bewoidatn Senkn sear schê gleegane Hellarasee is beliabt bai Bodefraind, Fischan und Aislaifa. Im Gmoagebiet liegan fümf Hoitestöin vo da S-Boo Soizburg (S11 Birmos-Trimmekom).

### Katastraigmoana
Katastraigmoana bzw. Oatsteil vo da Gmoa san: Hollaschbo *(Hollersbach)*, Kirchberg *(Kirchberg)*, Laumbo *(Laubenbach)*, Liadaschdorf *(Loidersdorf)*, Müibo *(Mühlbach)*, Pira *(Pirach)*, Rait *(Reith)*, Riadaschbo *(Riedersbach)*, Roidhom *(Roidham)*, Pontigo *(St. Pantaleon)*, Seelaidn *(Seeleiten)*, Stuiwoog *(Steinwag)*, Stogghom *(Stockham)*, Trimmekom *(Trimmelkam)*, Wüidhuad *(Wildshut)*. Waidas gibt s Siadlungen mid aiganen Bezaichnungen de ooana oda zwoa Ortschoftn zuagrechnet wern, wia Aifading *(Eiferding)*, Estalou *(Österloh)*, Söihom *(Söllham)*, Bichling *(Bichling)* und Vurdaberga Siadlung *(Vorderberger Siedlung)*.
Waschkuchl

**Waschkuchl**, aa **Woschkuhe** (dt.: **Waschküche**) hod ma fria a Zimma gnaunt, wo d Wäsch gwoschn wurn is. Vur da Erfindung vo da Woschmaschin woa des a Hundsorweit, de an gaunzn Dog - in Woschdog - dauat hod.

Erst in de 1970er Joa hod si de Trommewoschmaschin duachgsetzt.
Linux-Distribution

A **[[Linux]]-[[Distribution (Software)|Distribution]]** is a Zamstejung vom Linux (Kernel) mid vui andana Software um doraus a Betriabssystem zum macha.

## Zamsetzung

A Distribution bstäd nomalaweis imma ausm Linux-Kernel und da zuakerign GNU-Software, wos as grundlegende Basissystem dostejd. Danoch kimmd bei de meistn imma a X-Window-System und einige grafische Nutzaobaflächn. De vabreitstn san dbei GNOME, KDE und Xfce. Dbei is fosd imma a Boot-Manager, deas System parallel zua andane Betriabssystem startn ko. Oft san a Programme füad Paketvawoidung und zua Installation dabei.

Beim Standard Grundsystem is nua a Bruchtei vo da vafigboan Software installiad. De meistn Distributionen ham speziäe Paketmanager zua Programmvawoidung dbei, womids Nochrüsten domid rechd oafach is. Zuasätzliche Software san meistens vaschiedene Owendungsprogramm, wie beispuisweis Office-Pakete, Editoren, E-Mail-Programm, Browser aba a vui Serva-Software. Fia Entwickla san aa imma oanige Programme wia Compiler oda Intapreta fia a vuizoa an Programmiasprochn voahandn.

## Vatrieb

Linux-Distributionen wern in da Regl ned - wia andare Betriabssysteme - iban Einzlhandl vatriem oda voainstalliad mid m Rechna vakafd, sondan wern meistns üwa kostnlose Beilang-CDs (oda DVDs) in Zeitschriftn vatriem oda kennan kostnlos vo da Webseitn vo de Anbieta owaglodn wern. Es gibt Distributionan de ma vom obieta ois CD kostnlos bstejn koo. In Afrika gibts extrig Stationan wo ma se fian Preis vo am CD-Rohling des Betriabssystem und de de ganze Software de ma se sunst vom Intanet owelon koo, brenna lassn koo. De Distributorn finanzian si iba Spendn (z. B. Ubuntu wead finanziad vom Mark Shuttleworth und Serviceleistunga (Support) füa kommerzielle Owenda.
Es gibt owa inzwischn aa a poar Distributionen, de iban Einzlhandl vatriem wern, wobei ma dbei moastns des beiliegade Buach mid na Installationsoleitung und na Bedeanungsoleitung zoihd.

A de Voainstalliade Veasion kimmd middlaweiln auf vasteakte Kundnnochfrog imma efta voa, so hod z. B. Fujitsu-Siemens scho seid a boar Joar de Lindows-Installationsmedien in da Standardausstattung vo de Gschäfts-PCs und Dell installiad bei am Großdail seina Rechna Ubuntu vorweg ois Betriabssystem.

## Literatua
* S. Wendzel, J. Plötner: *Linux. Das distributionsunabhängige Handbuch.* Galileo-Press, Bonn 2006, ISBN 3-89842-677-7
* Michael Kofler: *Linux.* Addison-Wesley, Minga 2007, 8. Auflage, aktualisierter Nachdruck März 2008, ISBN 978-3-8273-2478-8

## Im Netz
* Distributionsüwasicht mid a Ranglisten auf DistroWatch.com
* Auflistung da Live CD Distributionen
* Zeitleistn da Linuxdistributionen ois Grafik
* Linux Distribution Chooser&nbsp;– a Huifsweakzeig füad Woi zwischen vaschiedne vabreitete Linux-Distributionen
* Wechseln Sie zu GNU/Linux! (Auswoi zwischen Ubuntu, Fedora und gNewSense)
* Mind Map of Linux distributions – a Üwasicht üwad Linux-Stammbaum
Vagleich vo Linux-Distributionen

De foigndn Tabejn vagleicht genereje und technische Infoamationen füa a Rei relativ bekannta Distributionen des Betriebssystems Linux.

## Oigemeins

De Wichtigstn Infoamationen übad Distributionen (Heasteja, Lizenzen, Hinweis, usw.):

## Technik

Informationen zu de technischn Datn da Distributionen:

## Hinweis


## Im Netz
* Linux Distribution Chooser - Auswoihilfe füa a passende Linux-Distribution
* Linux Distribution Guide vo LinuxLinks.com (Englisch)
* "Distro-Bashing" - A humorvoia Vagleich vaschiedna Open-Source-Distributionen auf am Seminar des Chaos Computer Clubs Ulm 2006, .ogg-Theora-Video-Datei, 2:15h, 188,1 MB
Oschttiroul

Da **Bezirk Lianz** (amtli: **Bezirk Lienz**) isch a Vawoltungsbezirk vüm öschtareichischn Bundeslond Tiroul. Er isch deckungsgleich mid **Oschttiroul**, an kloonen Teil vün da Region Tiroul.

De Nochbarlända vün Oschtiroul sein Kärntn, Solzburg, Südtiroul und da Veneto in Italien. Di gröschte Stod in Oschtiroul isch Lianz.

## Gschicht

Nochn Erschtn Weltkriag isch Tiroul in vir Teile zarissn woschtn. Nordtiroul und Oschttiroul sein bei Öschterreich bliebn. Süd- und Welschtiroul (*[[Trentino]]*) sein zi Italien kemmen. In da "Nazizeit" hod Oschttiroul zi Kärtn keat.

## Im Netz

* Europaregion Tiroul
* Tiroul Atlas f. Nord-, Oscht- und Südtiroul, ohne Trentino
* www.geschichte-tirol.com - Gschicht vün Tiroul
* Oschttiroula Reiseführa
Johnny Cash

Dá **Johnny Cash** (deitsch: Bargeld Hanse) is oáná vo de eáfolgreichsdn Country-Musiker, de wejs jemals gem hod. Geboán isá ám 26. Feba 1932 als **J. R. Cash** in Kingsland, Arkansas, gschtoám ám 12. Sebdembá 2003 in Nashville, Tennessee.

## Biográfie
Eá war vo 1954 - 1958 in da Air Force; undá anderem isa do in Landsberg am Lech schdázioniád gwen. Do hoda seine eásdn Liadln gschriem und sei eásde Gidár káffd. Wejá na wiedá dáhoám gwen is, hoda im Sun-Studio, do wou zu deárá Zeid áá de unbekanndn Musiker Elvis Presley, Carl Perkins, Roy Orbison, Jerry Lee Lewis ect. gwen sán, á Pláttn ááfgnummá. Eá is nachád aláwál bekanndá woán und hod guáde Verkaufszahln ghod. Alládings hodá á Drogn gnummá. Deárástweng hod se áá sei eáds Frau vo eám scheidn loun. 1968 hoda ná d'Carter June gheirad, de wej sölwá á bekannde Country-Musikerin war. 1968 und 1969 hoda seine eáfolgreichsdn Albn ááfgnumma, oáns live ausm Folsom Prison und s'onáne im San Quentin-Gfängnis. Vom zwoadn kimmd áá sei eáfolgreichsde Single, *A Boy Named Sue*. Vo 1969 - 71 hoda sogoá sei eigáne Fernsehsendung ghod. Schej langsam is nachánd á weng schdáádá woán um eám, bisa nachánd in de Achzgá Joar komplett in da Vosenkung voschwundn is. 1994 hodá owá a Kambäck ghod, midn eásdn Dáál vo seiná *American Recordings*-Serie, des wej nachánd ingesamd stuckárá fimf CDs woán sán. 1997 is bei eám nachand a Neávnleidn gfunná woán, an däm wejá nachand 2003 gschdoám is.

## Musikstil
Da Cash Johnny hod in Ofang no koán Schlagzeigá ghod, blos án Gidárisdn (án Perkins Luther) und án Bassisdn (án Grant Marshall). Eá sölwá hod gsunga und Gidár gschbülld. Wáál eám owa des Greisch vo da Snare-Drum áso gfolln hod, hoda a Babiá hinda d'Soidn zwiggd, des hodse nachánd so ähnlich ogheád. Des, und de bsondane Technik vom Perkins Luther, hod dazou gfiaád, dasa braggdisch sein eigenen Musikstil ghod hod, der wej *Boom-chicka-Boom* ghoissn hod. Schbeda hoda nachánd no án Schlagzeigá grejgt, án Holland W. S., nachánd is aus dá Begleidbänd *Tennessee Two* de nuie Band woán, *Tennessee Three*

## Man in Black
Wááláse awl schwoáz oglegd hod, isá *Man in Black* ghoissn woán. Do dámid wolldá zoing, dass einfach vüll z'vüll Leid git, dene wejs ned so guád gejd. Eá hod áá á Liádl gschriem, des wej "Man in Black" hoisd, wou eá des allse eágleád.

## Fülm
2005 is a Fülm dráád woán iwá eám mid dem Titl *"Walk The Line"*. Da Phoenix Joaquin hod n'Cash Johnny gschbülld und d'Witherspoon Reese hod d'Carter June gschbülld. Fiá de Rolln hods ná sogoá án Oskar gwungá.

## Bekannde Liádln
* *I Walk The Line*
* *Get Rhythm*
* *Cry! Cry! Cry!*
* *Folsom Prison Blues*
* *Ring of Fire*
* *Big River*
* *A Boy Named Sue*
* *Daddy Sang Bass*
* *Man In Black*
* *Jackson* (á Duet mid seiná Frau)
* *Hurt* (vo de American Recordings)
Zwaungsstearung

**Zwaungsstearunga** san psichische Störungen, bai denen se de Pazientn Gedonkn und Hondlungen aufdrenga, de zwor ois gweelnd empfundn wern, owa trozzdem umgsezzt wern miassn, aa wonns völlig üwadriem oda sinnlos san. De dro Dakronktn dakennan dees zwor maistns, kennan se drüwa owa ned hinweggsezzn.

Zwaungsstearunga san durch wiedakearnde Zwaungsgedonkn und/oda Zwaungshondlungen kennzaichnet, de an rituöin Karaakta onemma kennan. Zwaungsgedonkn san Ideen, Vorstellungen oda Impuise, de se dauand wiedahoin, gweelnd san und ned durch Wüinsostrengung beaiflusst wern kenna. Zwaungshondlungen san Stereotipien de ständig wiedahoit wern miassn. Tipische Baispiele san da

* Woschzwaung
* Kontroizwaung
* Zwaungsgedaunkn
* maagischs Denkn
* Ordnungszwaung

Zwaungsstearunga kennan so stork ausprägt sei, dass a normaale Leemsfürung nimma mear möglich is.

## Ursochn
A aanzige auslösnde Ursoch kennd ma ned. Worschainlich is d' Kombinazion vo Faologung, Hirnstoffweggslstearunga und seelische Ursochn fir s Entstee vo aana Zwaungsstearung vaontwortlich. Nochwaisbor san zum Bsp. Vaändarungen im frontaaln Kortex vo de betroffanen Pazientn.

## Behaundlung
Mid da Vahoitnsterapie steed mittlawaile a effektiivs psichoterapaitischs Behondlungsvavorn zur Vafügung. Ondane Psichoterapievavorn san bai dera Erkronkung ned so wirksom und a friare effektive vooitnsterapaitische Behondlung soitad ned vazögat wern, wail a Behondlung am Onfong vo da Störung erfoigsvasprechnda is.

Zur Standardterapie (bsundas in da aakutn Faasn) ghert aa a Behondlung üwa längare Zaid mid Medikamente, de d' Wirkung vom Bootnstoff Serotonin im Hirn vabessan (sognonnte *Selektive-Serotonin-Wiedaaufnomehemma*). D' Terapie mid d' Medikamente is ergänznd zur Vahoitnsterapie sear zum empfeeln und ko d' Sümptoome deitlich reduziarn. A voiständige Hailung is nur söitn z' daraichn, a staabile Remission is owa fost oiwai möglich.
Staudach-Egerndach

**G´Stauda (Staudach)** (amtli **Staudach-Egerndach**) is a Gmoa in Obabayern.  Sie is Tei vom Landkroas Traunstoa und aa Mitglied vo da Vawoitungsgmoaschoft Marquartstein. Sie zejt zum boarischn Sprochraum.

## Geografie

G´Stauda liegt im Cheamgau, speziell im Achental sidli vom Cheamsee.
De nächstliegende Autobahn wia aa da nächstliegende Bahnhof hand a da Streckn Minga-Soizburg bei Übasee zum findn. Vo g´Stauda aus ko da Hochgern bestieng wern.

Benachbarte Gmoana hand Übersee, Berng, Wess´n, Marquartstoa, Ruapading, Gromstett und Grassau.

## Gschicht

Da Ort g´Stauda is 1150 ois "Studahe" easchtmois urkundlich erwähnt worn. Auf dem heintign Gmoagebiet war im Mittloita de Burg Hohenstein, de si zeitweise im Besitz vom Cheamgau-Grafengeschlecht da Sieghardinger befundn hot. De Anlag, vo dera heint nur no wenig Rest auf'm Schloßberg dahoitn hand, wechslt oftmois den Besitzer. Im Joar 1260 kimmt de Burg zua Herrschaft vo Herzog Heinrich XIII. vo Bayern-Landshuat. De heintige sejmständige Gmoa is 1817 ois "Gmoa Egerndach" entstandn. Am 13. April 1949 hand Egerndach und g´Stauda zua Gmoa "Staudach-Egerndach" zsammagschlossen worn.

## Politik

1. Buagamoasta da Gmoa is da Pertl Hans.

## Im Netz
*
Neibau

Da **Neibau** (aumtlich: **Neubau (Wien)**) is da siemte Gemeindebeziak vo Wean, mit 32.027 Eihwohna (2016) und ana Flächn vo 1,61&nbsp;km². Da Beziaksnaum wiad mit Artikl vawendt. Ma sogt deshoib ned „in Neibau“, sundan „am Neibau“. Da Beziak liegt innahoib vom Giatl, dea wos an da Stö vom ehemolign Linawoi aug'legt is.

Friacha woan am Neibau de Vorstädd Neibau, Oidleachnföd, St. Ulrich, Schottnföd und Spittlbeag. De Grenzn san de Lerchenföda Stroßn im Noadn, de Mariahüfa Strossn im Südn, da Neibaugiatel im Westn, und de Museumstroßn und da Museumsplotz im Ostn.

De Greanen haum 2001 is easchte Moi gschofft de Meaheit vo Wöhlan in an Weana Beziak z kriagn. So wia Mariahüf, is Neibau bekaunt fia seine jungan, liberaln Stodmenschn.

## Prominente vo Neibau

* Johann Christoph Voigtländer (1732–1797)
* Josef Lanner (1801–1843)
* Johann Strauß (Sohn) (1825–1899)
* Carl Michael Ziehrer (1843–1922)
* Gustav Klimt (1862–1918)
* Karl Farkas (1893–1971)
* Fritz Hochwälder (1911–1986)
* Fritz Muliar (1919–2009)

## Refarenz


## Im Netz

* Neibau auf de Seiten vo wien.at
Krocha

**Krocha** san a Haufn estareichisches Gschurlat, meist Weana, wos seit ziaka 2007 ois Jugndszene gem soi.

Des Wuat leit si vom weanerischn *einekrochn* o und is vom estareichischn DJ Stefan Berndorfer (Stan Wee Bee) prägt wuan, sogt ea wenigstns.

## Vabreitung
Des Gschurlat, wos si söba ois Krocha bezeichnet, gibz seit 2007 in Wean, Graz und Linz und in da jewäulign Umgebung. De Oat, wia sa se auziagn, is owa r a scho iwa de Grenzn vo de Städt aussegschwabbt.
Duach Medien wia Youtube, Netlog oda MyVideo hod si de Tonzoat und de Mode gschwind ausbraat, wobei de meistn Büdln und Füm mit Kamerahandys gmocht wuan san.

Des Gschurlat definiert si duach de Vawendung und Erfindung vo eigane Wörta und an eiganan Sprochstüü, dea im Großn und Gaunzn vo da Weaner Umgangssproch und da Sproch vo Zuagraaste ogleit is. Zum Beispü steht „Kroch' ma' eine“ gonz oafoch fia r „a Hez hom“ oda oafoch nua fias Einegeeh in a Disko, gfoigt vom „oviechan“ aufm Tonzpakett. Zua Betaunung und Bejohung is des Wuat „Fix“ iblich. An oigemeina Ausdruck vo ana Gfühserregung is des Wuat „Bam“; „Pock i net“ is a Ausdruck fia Fassungslosigkeit; des bekaunte „Oida“ wird a ohne an sichtboarn Zammenhaung bei fost jedn Sotz vurn oder hint aunghengt.

## Beleg
Frisbee

A **Frisbee** oda *Wurfscheim* is a fliagende Scheim.

Wegn da Form vom Frisbee, kut ma an Frisbee um a drum weita schiaßn wia an Boll.

Es gib an Monschaftssport, dea hoast "Ultimate Frisbee". Da Frisbee muaß do genau 175 Gramm schwar sei. A da Durchmessa muaß greaßa sei, als bei gängign Spillzeugfrisbees. Besonders in Amerika is des Spiel belibt. Bei ins is des ea a Rondsportort.

## Literatua
* Ralph D. Lorenz: *Spinning flight - Dynamics of frisbees, boomerangs, samaras and skipping stones.* Springer, New York 2006, ISBN 0-387-30779-6
Fleischpflanzl

**Fleischpflanzl** (in Oidbayern), **Fleischkejchla** (in nordboarischn Raum), **Fleischloabal** oder **Fleischlabal** (in Estareich) san vamuatle oans vo de Speisn, de in da Wejd am meistn vaschiedene Nam trogd.

## Zuadadn
Heagstejd weans aus am gschabtn (heidzdog duachdrahtn) Fleisch, am Hackfleisch mid Gwüaz. Ois Fleisch konn ma praktisch a jeds heanemma, es gibt sogor Leid, de macha Fleischpflanzal aus Fiisch. Um des Fleisch zum strecka oda bessa zbindn gibt ma gean no a Oar und eigwoakte Semme, Mejh oda Semmebräsl dazua.

Wejdbekannt san de Fleischpflanzl ois Fast-Food worn, nämli ois Hauptbstandtei von an Hambuaga, eigantle nix ois a woarme Fleischpflanzlsemme.

In Baiern isst ma Fleischpflanzl gerna ois Hauptspeis mid am Eadäpfebiree und am Kraud oder am Gmias oda koid ois Broudzeid, aa in na Semme ois Fleischpflanzlsemme.

Da Nama kimmt vom *Fleischpfannzelte*. A *Zelte* is a oidr Ausdruck fir an flachn Kuachn.

## Schaug aa
* Fleischlabal
* Austro-Boarischa Kuchlwoatschotz

## Literatua
* 

## Im Netz
* 

## Beleg
Kloansta gemeinsamer Nenner

Da Begriff **kloansta gemeinsoma Nenna** is Umgangssproch. Ma mechst an greaschtmöglichn Kompromiss zommbringen.

Zum Beispill welln Massenmedien Inhalte füa an Haufn Leit vamittln, damit de zfriedn senn. Ma kannt sogn, de suachn an kloanstn gemeinomen Nenna. Es gip a den Begriff Mainstream dazua.

Da Begriff kimmt aus da Mathematik. Do vasuacht ma bei mehrane Brüch den Nenner zum finden, bei dene olle bteiligtn Brüch weidahin an ganzzahlign Zähler hom. Nua so ko ma Brüch zsammzejn. Damits mäglichst oafach bleibt suacht ma den kloanstn Nenner, der de Bedingung erfüllt. Des is dann sozusang der Kompromiss aus olle bteiligtn Brüch.

Fia de Redwendung hoast des, ma suacht de Gmeinsamkeit vo de Vorstellunga vo olle bteiligtn Leid.
Nordmittlboarisch

Zo de **nordmittlboarischn Dialekte** ghejern dej, wou mittlboarische und nordboarische Lautaingschåftn hom.

Nordmittboarisch wird in da sidestlinga Owerpfålz und in nerdlinga Niderbayern gredt. D Dialekte in nerdlinga Owerbayern bis zo da Doana wern zwor immer nu zon Nordboarischn grechat, aa wal da Flus in westlinga Sprouchraum frejers a natirliche Grenz wor, ower durn flejsst haintzatoch schou stirker es Westmittlboarische von Sidn her a, drum kinna's tolwais praktisch zo de nordmittlboarischn grechat wern. Waiter in Ostn vo Bayern git's dean Vorstous von Mittlboarischn ins Nordboarische schou lenger.

Da nordmittlboarische Raum wird vo de Dialektologn min *nordgauischen Fächer* vabundn. Wem'ma Linien zejgt fir d Lautverenderunga zwischan Mittlboarischn undn Nordboarischn, nou krejgt'ma quase an Fecher. D Linien laffa in da Gechad vo Inglstod zåmma, und dej toln'se waiter in Ostn sugor Wort fir Wort af. 

Lautliche Bsunderhaitn, dej wou's in dean Umfång weder in de nordboarischn Dialekte in Nordn, nu in de westmittboarischn Dialekte in Sidn git, han d Monodiphthongierung von boarischn "ai" zo "ää" und von boarischn "au" zo "aa" bis "åå". A waitere Monodiphthongierung kå'ma ba l-Kombinationa feststölln, wou'se de nordboarischn quase-grundetn Lautt mit da mittlboarischn l-Vokalisierung vamischn, und su "öi"/"öö" und "üi"/"üü" assakumma. Waiters es "ui" fir nordboarisch "ej", westmittlboarisch "ia" und ostwestmittlboarisch "oi".

Wortschozmasse hout da nordmittlboarische Raum Gmoansåmkaitn tolwais min Nordn, tolwais min Sidwestn, und tolweis min Sidostn vo Åltbayern.

Waitere lautliche und wortschozmassiche Bsunderhaitn hom de waldlerischn Dialekte in Owerpfölzer, Boarischn und Bejmerwold iwerhapps. Des hout ower niat speziöll wos min Nordmittlboarischn zon tou, sundern min Waldlerischn, und des zejgt'se von nordboarischn, iwern nordmittlboarischen bis zon mittlboarischn Raum.

## Schau aa unter

*Boarische Dialekte im Vagleich
*Boarische Sprouch
*
*Boarische Grammatik
*Bsundaheitn im boarischn Vokabular

## Quölln, Literatur und Weblinks

* Ludwig Zehetner: *Bairisches Deutsch*, Heinrich Hugendubel Verlag/edition vulpes, Kreuzlingen/München/Regensburg, 2005, ISBN 3980702871
* Manfred Renn, Werner König: *Kleiner Bayerischer Sprachatlas*, Deutscher Taschenbuch Verlag, München, 2006, ISBN 3423033282
* Ludwig Zehetner: *Das bairische Dialektbuch*, Verlag C.H.Beck, München, 1985, ISBN 3406305628
* Werner König: *dtv-Atlas deutsche Sprache*.  Deutscher Taschenbuch Verlag, München, 2004, ISBN 3423030259
*DiWa Digitaler Wenker-Atlas
Gschdeglde

**Gschdeglde** (dt.: *Dickmilch*) is a stee lossne Muich, wo se de Muichbakterien natiali vameat ham und des Casein ausgflockt hod. Im Lon gebts de heidzdog pasteurisiad zum kaffa, owa frearas hom de vui Laid no mid da frischn Muich vo de Bauan gmacht, oiso a Muich wo ned eahizd oda sunstwia entkaimt gwen is.

## Dradizioneje Heastejung

De Muich hod ma glei in Flaschn eigfuid, de an weidan Hois hom, daß de Mille wieda ausserinnt und hods im Schlofzimma untas Bett gschtejd. Duat wars am gleichmäßigstn vo da Temparatua weil do unta Togs koana war und z'gleich wars sche dunkl, wos füa des Bakterinwachsum aa wichte is. Da Vaschluss vo de Flaschn hod sauwa hoitn miassn, weil beim Steckln manchmoi a Druck entstandn is. Wenn da Deckl od d Flaschn ned ghoitn hom hods sas zrissn und d Gschdeglde war iwaroi vateild.

## Gschmack und Konsistenz

Da Gschmack vo da Gschdegldn is zwischn na sauan Muich und am Joghurt, owa wenga saua wia de zwoa. Im Gengtail, a guade Gschdeglde hod a fains Aroma, wo eha ins Siasse ged und grod a gloa bissal Saire hod. Wann a Gschdeglde bitta is, ko des am Weda liang, grod wanns Gwitta hod, oda es is bei da Vaarbatung sunscht iangsdebbas schiaf glaffa. De Konsistenz eainnad aa an an Joghurt, drum uass mas voam dringa aufschittln, oda ma lassts Wassa oo und leffeds aus.

## Woatheakumft und regionale Ausdrick

**Gschdeglde** is as Dialektekwiwalent vu „gestockte (Milch)“, beziagt se oiso oafach aufn Ensteungsprozess.

In Untern Boarischen Wold song d Lait aa **Soibern** / **Söibern** („Selbern“).

In frenkischn Jura (westliche Owerpfolz, estlichs Mittlfronkn) aa **Schloder** / **Schluder(n)** („Schlotter“). Wemma es Wossa orinna lout, nou ko des aa glai a Ziwalkas / Topfa wern.

Im niedaboarischn sogt ma a Rial dazua.

## Im Netz
Georg von Frundsberg

**Georg von Frundsberg**, aa *Fronsberg*, *Freundsberg*, George/Jörg von (* 24. September 1473 in Mindelheim; † 20. August 1528 ebd.) wor a boarischa Soidot und Landsknechtsofiahrer im kaiserlich-habsburgischn Deanst. Ea guit ois ana vo de ausgfuchstastn Infantrietaktiker in da Friahn Neizeit.

## Literatua
* Reinhard Baumann: *Georg von Frundsberg. Der Vater der Landsknechte und Feldhauptmann von Tirol*. Strumberger Verlag, München 1991, ISBN 3-7991-6236-4
* Franz Born: *Aus alten Tagen. Ein Bild aus Georg Frundsbergs Zeit und Leben*. Verlag von Adolf Hundegger, Mindelheim o. J. (ca 1890)
* Gianpaolo Zeni, Al servizio dei Lodron, Biblioteca comunale di Magasa, 2007.

## Im Netz

* Bundesarchiv, Abteilung Militärarchiv, Bestand RS 3-10, 10.SS-Panzer-Division Frundsberg
* Frundsbergfest Mindelheim
Räuber Kneißl (Fuim)

**Räuber Kneißl** is a Fuim vum Marcus H. Rosenmüller iwa des kuaze, dramatische Lem vom legendärn boarischn Voikshejdn Mathias Kneißl in boarischa Sproch.

Maximilian Brückner spuit an boarischn Volkshejdn, dea geng End vom 19. Joarhundad in ärmstn Umständ glebt hod und se ois Raiba und Wuidara iwa Wossa ghoidn hod. Regisseur Marcus H. Rosenmüller hod in Niedabayern, Minga und Umgebung sowia in da Tschechei draht. Aussakemma is a - da Kritik noch - gelungane Mischung aus Hoamatfuim, Gspusigschicht, Oipnwestan und Sozioidrama. A Mischung de'm Charisma vom boarischn Anarchistn Kneißl gerecht wead.

## Im Netz
* 
* ''Räuber Kneißl'' in Moviemaze mit ana Kritik vum Dimitrion Athanassiou
*Kai-Oliver Derks: ''Räuber Kneißl'' (Fuimkritik). Cineastentreff, 16. August 2008
* Cosima Lutz: ''Der helle Ritter: Maximilian Brückner ist „Räuber Kneissl“''. WELT online, 21. August 2008
Gmaade Wiesn

A **gmaade Wiesn** (dt.: **gemähte Wiese**) hod zwoa sprochliche Bedeitunga. Zum oana is a Wiesn (Freiglanda bzw. Bleamawiesn), de gmaad woan is. Zum andan bedeits, dass a eigentlic kompliziadare Handlung in am speziella Foi leicht geht oda aa scho passiad is. Da morphologische Hintagrund, dea wo de beidn semantischn Tei zam hoit is, dass bei olle zwoa Foi koa aktive Handlung mehr nedig is, um a Zui z dareicha.

## Beispui

In da Fernsehserie Monaco Franze wead da Ausspruch in da easchtn Foig heagnumma, um z sogn, dass koa Problem mea is, de Weibaleid afzreissn.
Esperanto

**Esperanto** is de Plansproch, wo am weitastn vabroadt is. De Grundlong vo da *Lingvo Internacia* („internationale Sprache“) san 1887 vom Poinisch Aungoarzt Ludwik Lejzer Zamenhof vaeffentlicht worn. Dem sei Pseudonym wor Doktoro Esperanto („Doktor Hoffnda“) wonoch de Sprach eana Nama hot. Esperanto is niagndwo af da Wejt a Amtssproch, Sprecha gibts owa in 100 Stootn.

## Gschicht

Anno 1887 hod da Zamenhof z Warschau a Heftl mid de Grundlong vo da Sproch aussagem. In dem *Unua Libro* hod as Zui vo da Sproch definiat:

# „Die Sprache muss sehr leicht sein, so dass sie jeder so zu sagen spielend erlernen kann.“
# „Jeder, der diese Sprache erlernt hat, muss sie sofort zum Verkehr mid anderen Nationalitäten benutzen können, ganz abgesehen davon, in wie fern diese Sprache von der Welt anerkannt wird, ob sie viele, wenige oder gar keine Anhänger hat, d.&nbsp;h. dass die Sprache gleich von Vorne herein, in Folge ihres besonderen Baues, als Mittel zum internationalen Verkehr dienen kann.“
# „Ein Mittel zu finden, die Gleichgültigkeit der Welt zu überwinden, und dieselbe zu ermuntern, sofort und ‚en masse‘ von dieser Sprache, als von einer lebenden Sprache, Gebrauch zu machen, nicht aber nur mid einem Schlüssel dazu in der Hand, oder nur im äussersten Nothfalle.“

## Sunstigs

Ma kau soung bai di Esparantla gibz zwa grossi bolitischi schtrömungan. Näimli di "sennaciuloj"
[sen nazi ul oj] unt di lait wos hoit bai da UEA aa sai. Zu di sennaciuloj sogt ma auf deitsch
"Anationale" unt di lait fo da UEA definian si eha iwa ia nazjon.

UEA schteet fia "universala esperanto asocio" unt hot aigani sekzjonan in di uazölnan lejnda wia
zn baischbüü GEA in deitschlaunt. Fia di jungan lait gibz a di TEJO wos a sekzjonan in di uazöünan
lejnda hot.

Di "sennaciuloj" hom a a oaganisazjon wos "SAT" hoast. Dea "SAT" is owa wait nit so schtoak wia
di UEA oda goa da TEJO. 
Wai ejm di UEA so schtoak is kau ma soung, das di maistn esparantla si nit ois esparantla füün
sondan eha ois deitsche, poin, tschechn oda fo woos hoit dahea saij unt des esperanto sejngs
hoit ois wos wos zusezli kinna wia zn baischbüü latein, wo jo a kaana sogt ea is a lateina
a wau as fui guit kau. 
ajnhajtlicj
Drozdejm gibz owa ra kinda wos Esperanto ois muttaschbroch hom unt zu de sogt ma auf Esperanto
"denaskuloj", wos sofüü hoast wia "fo gebuat au".

## Im Netz

* Sprauchheft zum Lerna 
* Sprachvorstellung
* d'internationale Sprauch lerna
* Deutscher Esperanto-Bund und Deutsche Esperanto-Jugend
* EsperantoLand Nachrichten zu Esperanto; Weltkarten von Esperanto-Gruppen, -Treffen und -Kursen; Forum u.ä. (deutsch und Esperanto)
* Sammlung für Plansprachen und Esperantomuseum an der Österreichischen Nationalbibliothek
* Nachrichten aus China und der Welt
* aus China seit 1964 in dera internationaler Sprauch, Lese und höre

## Beleg
Biatraglsteing

S' **Biatraglsteing** is a ned gonz ernstgmoante Sportart. S' gehd do drum, an meglichst hohn Turm aus Biatragl aufzumstejn. Dazua kraxlt da Sportler auf seim eigna Turm oiwei häha und kriagt s'naxte Tragl zuagreicht. Aufgheard werd eascht, wenn da Sportler obefoid.

De Freid an so am Schmarrn is des Wichtigste an dea Gschicht. S' is aba ollemoi sportlicha ois as Biakastllaffa.

S' Biatraglsteing wor am 8. Oktober 1988 ois Wette bei "Wetten dass" im Fernsehn.

Da Rekord liagt bei 38 Tragl. Da Bruxe Philip hod in Sowerby Bridge (GB) am 26. August 1991 an Turm vo 9,65 Meta aufgstejd. Am 24.07.2008 hod Müller Michaela in Mauern a an Turm aus 38 Tragl baut. Ihrane Tragl warn a bissal gressa, desweng war der Turm 10,94 Meta groß.

## Sichern
Damit beim Obefoin nix passiert, werd da Sportler gsichat, dazua trogt a an Klettergurt und hängt an am Seil, des an am geeignetn Punkt iaba eahm umglenkt werd und vo na weidan Person ghoidn werd. Dea, dea sichert, hod a an Klettergurt, an dem des Seil iaba an Abseilachter eighängt is. Wega da Reibung im Umlenkpunkt hod ma so a de Meglichkeit, oan zum sichern, der wos schwara is ois ma söiba. Des is de gleiche Zeigs, de a beim Freikraxln heagnumma werd.

## Biertragl-Nachschub
Am Ofang ko a Helfa dem Kraxla de Biatragl oafach so gem. Wenn dea oiwei häha naufkimmt ko mas eam mit na Stanga hireicha. Adiam werd a a zwoats Seil zum Aufeziang vo de Tragl heagnumma.

## Physik

Da Turm foid ned um, solang sei Schwerpunkt samtm Kraxla senkrecht iaba da Standflächn is. Deszweng muaß da Kraxla se om iaba de Spitzn driababeung. An kloana Vorteil hod ma, wenn der Turm a kloa weng schiaf baut werd, de Spitzn soidad dann vom Kraxla wegzoang.

Dea Turm is elastisch, zum oana wega dem Plastik, aus dem de Tragl gmacht han, zum andarn wega dea losn Vabindung. Zsammad mit dem Gwicht vom Kraxla dagibt se a schwingungsfähigs Feder-Masse-System, des vo jeda Bwegung vom Kraxla ogregt werd. Durch de Schwingbwegung ergibt se a Biegemoment aufn Turm. Do dea Turm nua zsammgsteckt is, kenna nua Druck-, aba koane Zugkräfte ned iabtrong wern. Soboid des Biegemoment greassa is ois de Gwichtskraft, de den Turm zsammdruckt, bricht a ob.

## Gfoahn
Ogseng dofo, daß da Kraxla gscheid gsichat gheard, is da Tuam beim Umfoin a ned grod umalich. Do miassn de Zuschauer scho gscheid auf se aufpassn. Bessa no soidad da Vaanstoita dafia sorgn, daß de Zuschauer ned zknopp dro stenga. Fia de Leid, de wo sichan und de Tragln zuareicha, is koa schlechte Idää, oan Höim zdrogn.

## Schau aa

*Boarische Spoatoartn
Martin Weinek

Da **Martin Weinek** (* 30. Juni 1964 in Leom in da Steiamoak) is a östareichischa Theata- und Füimschauspiela und Reschissöa. Sei vielleicht bekaunnteste Roin hod a in da Fernsehserie Kommissar Rex, in dea'ra in Inspektoa Kunz spüid.

## Sei Laufbauh
Vu 1983 bis 1986 hod a sei Schauspüistudium beim Peter Jost absolviad. Ob 1986 hod a zeasd in da *Theater Gruppe 80* in Wean goawat und hod daun sei easchte kloane Füimroin in „Nochsaison“ ghobt, wo a an Diena fia Aufzüge gspüid hod.

Im 87a-Joa hod a bei de Ruahfestspiele in Recklinghausn unta da Reschie vum Georg Mittendrein in „Der Lechner Edi schaut ins Paradies“ midgmocht und aa im Füim „Müllomania“, in dem a an Müllmau doagstöid hod, unta'm Dieter Berner. Nochhea hod a Ãngaschmaus ghobt beim Jura Soyfer-Theata in Wean und bei aundare Theatabühnen; nembei hod a aa ois Reschissöa, Dramatuag und Produzent ghackid. Vu 1990 bis '91 woa'ra da künstlarische Leita vum Hernalsa Stodtheata.

Zwischnduach woa'ra aa imma wieda bei am Füim oda beim Feansehn tätig, zum Beispüi 1989 in da sexteiling Feansehserie „Calafati Joe“.

Mid seina Frau, da Eva, de noch iahm Theatawissnschoftsstudium zeascht ois Dramatuagin goawat hod, is a nem da Schauspielarei aa a Weibaua. De zwoa haum 1993 ois Hobbywinza augfaunga und bewiatschoftn bei Heilingbrunn drei Hekta Weingoatn.

## Füim und Feansehn

* 1989: „Calavati Joe“ (Fernsehserie)
* 1999-2004 und seid 2008: „Kommissar Rex“ (Fernsehserie)
* 2004: „Silentium“
* 2005: „Grenzverkehr“
* 2006: „Unter weißen Segeln“ (in da Episodn „Träume am Horizont“)
* 2007: „Die Rosenheim-Cops“ (in da Episodn „Liebe bis zum Ende“)
* 2008: Der Nikolaus im Haus
* 2010: „Die Rosenheim-Cops“ (in da Episodn „Tod im Kühlraum“)
* 2011: Sommer der Gaukler
* 2011: Der Mann mit dem Fagott
* 2011: Kebab mit Alles
* 2013: Hubert und Staller – Der Tote aus der Klatschspalte
* 2018: Landkrimi – Grenzland
* 2020: Freud (Fernsehserie)

## Im Netz
* 
* Lemslauf beim ORF
* Lemslauf bei da Agentua Nielsen/Bremen
* Da Weinek ois Weibaua
Campora San Giovanni

**Campora San Giovanni** (auszsprecha ois „Kampora San Dschowanni“) is a Oatsteu vu Amantea in da Provinz Cosenza (Kalabrien, Italien) und hod ungefäa 7340 Einwohna.

## Gschicht

Campora San Giovanni is a relativ junge Ausiedlung: De easchtn Einwohna haum si zwischn 1897 und 1899 niedaglossn. De meistn san aus Cleto kemma, owa aa aus Aiello Calabro, San Pietro in Amantea, San Mango d'Aquino, Belmonte Calabro, Lago, Longobardi und Serra d'Aiello san Leid duat hizong.
  
Weu noch und noch wieda Leid weggazong san und weu de zwoa Wöidkriage woan, is de Bevöikarungszoih kleana woan. Vüi san in aundare eiropäische Lända ausgwaundat, maunche owa aa in'd USA, noch Kanada, Australien und Neiseelaund. 
  
Ob 1989 kemman Immigrantn aus Osteuropa, aus'm Maghreb, aus Senegal und aus da Tüakei noch Campora San Giovanni. Oawatn dan de großteus in da Laundwiatschoft (voa oim de Fraun) und im Baugeweabe.

## Wiatschoft

Wichtige Einnauhmequöin fia'd Wiatschoft vu Campora San Giovanni san d'Laundwiatschoft  und da Tuarismus. Ob da Mittn vum 20. Joahundat wiad in da Region de rote Tropea-Zwüafi aubaud, de wos a wichtigs Expoatprodukt is. Im Ort gibts a Feriensiedlung. 2003 is a Hofn featigbaud woan, dea in Oat mid de Liparischn Inseln (zum Beispüi Stromboli) vabindt.

## Vakeah

Campora San Giovanni liegt aun da SS&nbsp;18 und is aa mi'm Zug erreichboa. Üwa'd A3, de Salerno mid Reggio Calabria vabindt, kimmd ma zum 25&nbsp;km weit weg liegadn Flughofn vu Lamezia Terme.

## Oatsteile

* Augurato
* Carratelli
* Cologni
* Cozza
* Cuccuvaglia
* Fravitte
* Gallo
* Imbelli
* Marano
* Marinella
* Mirabelli
* Oliva
* Piana Cavallo
* Piana Mauri
* Principessa
* Ribes
* Rubano
* Villanova

## Kuituavaaunstoitungen

Jeds Joa wiad vum 1. bis zum 3. Septemba s'Festl vum Patron, im Fraunz vu Paola, gfeiad.

## Weblink
* Associazione Campora Web Onlus - d'Intanetseitn vu Campora San Giovanni
Ustasboch

**Ustasboch** (amtli: **Ustersbach**) is a Gmoa mit 1.102 Eihwohna (2015) im Beziak Schwaabn (Bayern) im Landkroas Augschburg.

## Geografie

Ustersbach liegt im Naturpark Augsburg – Westliche Wälder.

### Nachbargmoana

* Dinkelscherm
* Fischach
* Kutzenhausn

### Ortsgliederung

Dia Gmoat hoot drei Ortsteil:

* Messoffa
* Boschnegg
* Oastrkiaboch

## Gschicht

Ustersbach werd easchtmois im Joar 1277 gnennt und is 1803 endguitig zu Bayern kemma.

## Politik

Buagamoasta is da Dr. Maximilian Stumböck (CSU).
Dowerch

A **Dowerch** is dej Arwat, wou oans ån oan Doch dapåckt. A Dowercher is a Dochlejner, oaner wou dowerchert, ålso fir an Dochlou åls a Hülfsarwaiter arwat. Frejers wor des ållamol asu.

Ståmma dout des Wort as da Låndwirtschåft. Dou is dej Flecha gmoant, dej wou a Bauer söllmols mit sain Ochsngspånn ån oan Doch, in derer Zait wou's höll gwen is, daåckern hout kinnt. As dean is nou es Flechamouß entståndn, des hoisst af Boarisch zmejerscht verkirzt **Dowa**.

Su a Flechamouß kenna's in Bayern, Bådn und Nassau, wou's zwischa 25 und 36 Ar umfåsst. An Ar han 100 Quadratmeter. In Bayern umfåsst a Dowa 34,07 Ar. A *Dowa* is 100 *Dezimal*, a Dezimal is 400 *Quadratfouß*. In Dezimal und Quadratfouß wird hainzadoch kam nu grechat, es Dowa wird ower schou nu braucht.

An Dowa kummt in Esterraich und in Wirtnberch a *Joch* glaich, des han durn in Durchschnitt 40 Ar. In da Schwaiz a *Juchart*, des han 36 Ar. Und in angloamerikanischn Moußsystem a *Acre*, des han 40,47 Ar.
Taksvärkki päivänä on hyvä vetää käteen, koska vanhemmat on töissä.
## Quölln und Lesats

* Ludwig Zehetner: *Bairisches Deutsch. Lexikon der deutschen Sprache in Altbayern*, Heinrich Hugendubel Verlag/edition vulpes, Kreuzlingen/München/Regensburg, 2005, ISBN 3980702871, Stichwort: *Tagwerk*
* Johann Andreas Schmeller: *Bayerisches Wörterbuch*, 1827. 6. Auflage bei Oldenbourg Wissenschafts-Verlag, (Mai 2002), ISBN 3486526030.  Wörterbuch bei der Bayerischen Landesbibliothek Online, Stichwort: *Das Werch, Werk*, II/983-985
Periodnsystem

Is **Periodnsystem vo dee Elementa** (abkirtzt: **Periodnsystem** oda **PSE**) stejt olle chemischn Elementa noch da aufsteigndn Atomkernlodung (Ordnungszal) und da Bseetzung vo de elektronischn Energiniveaus in ana zwoadimensionaln Tabln dor. Deeszweeng toalt s PSE de Elementa noch ianerne Eignschaftna eĩ. Spaitnaweis werdn a so de Elementer in Gruppna (Haapt- und Neemgruppna, Lanthanider Actinoider Transaktinoder) und zeinweis in Periodna) eitoalt. Bei dee Haapt- und Neemgruppna ko ma se vo an oanfachna Aufbauplan herloattna wia dees gäät. Bei dee andern schwaarern Elementer gäät dees nimma, do muaß ma oft ausroattna wia dee Bseetzung mit dee Elektrona laafft.

Is PSE is dees wichtigste heiristische Grundprinzip vo n da Stoffkemie, noch deenn wo alle chemischna Verbinddunga eintoalt wern, hot aber in da anorganischn Kemie de gräässte Bedeittung. Dees neiste PSE stommt vo n Jor 2010 und gäät hinst is Element 172 auffi.

## Friahas und Heit

De zwoa eeaschtn PSEer habn 1869 da Russ Mendelejew Dmitri Iwanowitsch () und zu n da sejbn Zeit da Deitsche von Meyer Lothar aufgstejt.

Dees neiste PSE hot 2010 da Pyykkö Pekka vo n Finnland auf da 150-jor Feia vo n *Weltkongress Chemie* z Karlsrua vorgstejt.

## Im Netz

* Periodensystem vo de Elementa - a Eifiarung (Universität Ulm) 
* offeziäes Periodensystem vo de Elementa, vo da IUPAC schausd IUPAC (International Union of Pure and Applied Chemistry) (englisch)
* Seilnacht – Bebuidlts Periodensystem
* webelements – Informationa zua de Element (englisch)
Schwesta

A **Schwesta** (dt. *Schwester*, engl. *sister; Etymologieː [[oidboarisch]] *swester*; ausn [[Indogermanische Sprachen|Indogermanischn]]ː [[Gotische Sproch|got.]] *swistar*, [[Lateinisch|lat.]] *soror*, [[Sanskrit|sanskr.]] 'स्वसर् 'svasar*) is a weibliche Peason, de wo

* a Vawandte is, de vo desöm Ötan obstammt, schau Gschwista
* an bsundas nohestähd (vgl. aa *sista* im Rap).
* a Mitglied in an weiblichen Oadn, schau Oadnsschwesta
* in an Pflegeberuaf orwad, schau Gsundheids- und Grangnpflega
Bruada

**Bruder** oda **Bruada** (goth. *broþar*, engl.: *brother*, ahd.: *pruodar*, woi indogerm. vgl: lat. *frater*, sanskr.: *bhrâtar*) stähd fia:

* an männlichen Vawandten, dea vo desöm Ötern obstammt, schau Vawandtschoften
* de Anrede an bruadaschoftlichen Verein (bündisch oda ähnlich), schau Bruadaschoft
* a Mitglied in an männlichen Orden, des ka Priesta is, Frater, schau Ordnsbruada
* a bsundara Freind vo ana männlichen Person, schau Spezl

## Naumen

* Bruder Spielwaren GmbH & Co. KG
* „Der Bruder“, russischa Abenteierfüm vo 1997
* Fritz Bruder (1907-1975), ehemoliga Obgeordneta vom Hessischn Landdog (CDU)
* Ignaz Bruder (1780-1845), deitscha Orgelbaua

## Schau aa

* Bua
Grundkroft

A **Grundkroft** oda **Grundwexlwiakung**, dt.: **fundamentale Wechselwirkung**, engl.: *fundamental interaction*) is a Beziahungsmusta in an physikalischn System, des wo si oscheinend ned weida afschlissln losst. Olle physikalischn Eascheinunga ko ma af sejchane Grundkräft zruckfiahn.

Es wean meistns via Grundkräft gnennt: Schwaakroft (Gravitation), stoarke Wexlwiakung, schwoche Wexlwiakung und elektromagnetiscdhe Wexlwiakung. Im heiting Standardmodej wean de schwoche Wexlwiakung und de elektromagnetische Wexlwiakung aus da elektroschwochn Wexlwiakung heagloadt. So dos im Prinzip nur drei Grundkräft gabat. In da Elementaraitzalphysik wead heit owa andraseits aa no vo ana weidan Wexlwiakung im Higgsfejd gredt.

In da klassischn Physik san de Kroftgsetz fiad Gravitation und de elektromagnetische Wechslwiakung ois Axiome betrochd woan. In da Quantenfejdtheorie dageng wean dageng olle Grundkräft aufn Austausch vo virtueje Bosona zruckgfiahd. Des gehd fiad stoake, de schwoche und de elektromagnetische Wechslwiakung (Standardmodej). A konsistente Quantenfejdtheorie fiad Gravitation (Quantengravitation) existiad bis hiazd no ned.

De Steakn vo de Grundkräft nahan se mid zuanehmenda kinetischa Energie von de Aitzal, zwischn denas wiakn, ananda o. Es is aa davo auszgeh, dass de Grundkräft bei extrem houcha Enagie, wie beispuisweis nochm Urknoi, gleich stoark woan.

## Stoarke Wexlwiakung

* bindt olle Hadronen (Baryonen und Mesonen, aiso de aus Quarks aufbaudn Teilchen) anananda und is indirekt fian Zammahoid da Atomkean vaantwoatlich (de Keankraft stejd nua a Restwechslwiakung da eigntlichen 'stoakn Kraft'' do, Äquivalent zua Van-der-Waals-Wechselwirkung in Moleküle).
* rechd kuaze Reichweitn vo 2,5·10−15&nbsp;m, wei de zuakerige Foabladung auf gräßane Distanzen ned "nackt" autritt (schausd Confinement)
* stäaksde olla bekanntn Wechslwiakungen
* Austauschteilchen san de Gluonen

## Schwoche Wechslwiakung

* vaantwoatlich fia bestimmte radioaktive Zafoisprozesse (z.&nbsp;B. Betazafoi), aba a wichtig beim Kernfusionsprozess in da Sun.
* rechd kuaze Reichweitn vo 10−18&nbsp;m aufgrund massiva Austauschteilchen
* im Vagleich zua stoakn Wechslwiakung 10−13-mal so stoak
* Austauschteilchen san de Bosonen Z<sup>0</sup>, W<sup>+</sup> und W<sup>−</sup>

## Elektromagnetisch Wechslwiakung

* vaantwortlich fiad meistn oitäglichn Phänomene (Liacht, Elektrizität und Magnetismus, Chemie, Festköapaeignschaftn, …)
* unendliche Reichweitn (alladings kompensian se üblichaweis positive und negative Lodunga rechd exakt)
* ko oziangd und obstoßnd wiakn, je noch Voazeichn da beteiligtn Lodunga.
* im Vagleich zua stoakn Wechslwiakung 10−2-mal so stoak
* Austauschteilchen is as Photon

## Schwaakroft

* dominiad de groaßraimign Struktuan vom Universum weis ned obschiamboa is (wiakt imma oziangd)
* unendliche Reichweitn
* schwächste vo oin Wechslwiakunga
* im Vagleich zu stoakn Wechslwiakung nua 10−38-moi so stoak
* postuliads, bisland ned nochgwiesns Austauschaitzal is as Graviton
* postuliade Wiakung duach olle in da Stringtheorie postuliadn, bislang ned nochgwiesnan, Raumdimensiona

## Im Netz
* De 4 Wechslwiakungen (Grundkräfte), guad eakläad
Emmering

**Emmering** bezeichnet:

*a Gmoa im Landkreis Ebasberg, siehe Emmaring (Landkreis Ebasberg)
*a Gmoa im Landkreis Fiarstnfoidbruck, siehe Emmaring (Landkreis Fiarstnfoidbruck)
*einen Oatsteil der Stod Laufen im Landkreis Berchtsgoana Land
*einen Oatsteil der Gmoa Tyrlaching im Landkreis Oidäding
Zizerlweis

**zizerlweis oda zizerlweise** is a Umstaundswoat und haaßt: noch und noch, in klanan Stickln, Trepfal fia Trepfal, Schritt fia Schritt.

Des Woat kummt - noch Peter Wehle - meglichaweis vo "Zizerl" = "Zaunkönig", wos bekauntlich a gaunz klans Vogerl is.

## Beispü
* De Woaheit kummt nua zizerlweis auns Licht.
* Ollas auf amoi geht net, mei liabs Weib, owa so zizerl, zizerl, zizerlweis, do bin i scho dabei. (Aus an Gstanzl iwa an fäun Ehemaunn, vum Karl Hodina.)

## Literatua
* Peter Wehle: *Sprechen Sie Wienerisch?* Ueberreuter Verlag, 1980. ISBN 3-8000-3165-5
Schloss Lichtenstein

Es **Schloss Lichtenstein** bzw. boarisch **Schloos Liachtnstoa** werd aa "Württembergs Märchenschloss" gnennd. Da Wilhelm Graf vn Württemberg hods zwischn 1840 und 1842 baun lassn. De Vorlag wor de Vorstellung vo na echtn middloitalichn Buag, wias im Historismus recht beliabt wor. So gseng hods vui Ehnlichkeit zum Ludwig II seim Meachenschloß Neuschwanstein.

## Lage
Es Schloss liagt bei Honau, des wo zua Gmoa Lichtenstein gheard im Landkroas Reutlingen in Baden-Württemberg. De Hää is 817 Meta iaba Normal-Nui. De Landschoft duatn is de schwäbische Oib. 500 Meta sidestlich ligt de Ruine vo da echtn middloitalichn Buag.

## Gschicht
Am Wilhelm Graf von Württemberg hod an dea Stej a Jagdschloss gheard. Er hod a rechte Freid am Sammln vo Waffn, Ristunga und Buidln ghobt. Dafia woid a a Gebaide baun lossn, wo a des ois ausstelln kunt. Do eam offnsichtli aa da Roman *Lichtenstein* vom Hauff Wilhelm recht guad gfoin hod, is an dera Stej a Schloß im Stil vo na oidn Riddabuag baut worn. De echte Buag, vo dea a scho zu dera Zeit nua no a Ruin iabrig wor, kimmt recht vui in am Roman vor.